**6-րդ շաբաթ**

**Ամսաթիվ՝** —————————

**Կրթական հարթակ՝ 2-րդ**

**ՈՒսուցիչ՝** ——————————————

**Դասագիրք՝ «Մայրենի 1», Անժել Քյուրքչյան**

**Կրկնողություն՝ - Բանավոր բացատրել նախորդ դասի հետևյալ բառերի իմաստը․**

*Ողջ, ուղեկից, անթիվ*

**Քերականություն – «ո» տառի կիրառման կանոնները**

* **Բառի սկզբում «ո» տառը կարդացվում է «վօ»:** Օրինակ՝ որդ, ոզնի, ոտք, ողջունել:
* **Միայն «ով», «ովքեր» բառերում է, որ բառասկզբի «ո»-ն կարդացվում է «օ»:**

**Բանավոր խոսքի զարգացում՝**

* **Հիշի՝ր** տարվա ամիսների անվանումները.

հունվար

փետրվար

մարտ

ապրիլ

մայիս

հունիս

հուլիս

օգոստոս

սեպտեմբեր

հոկտեմբեր

նոյեմբեր

դեկտեմբեր

* Տարվա ամիսների անվանումները արտագրել տետրում:

**Մշակույթ – Հայաստանում քրիստոնեության ընդունումը որպես պետական կրոն**

**A painting of a religious scene

Description automatically generated with low confidenceՀայաստանը առաջին քրիստոնյա երկիրն է:** Հայերը քրիստոնեությունը ընդունել են որպես պետական կրոն 301 թվականին: Այդ ժամանակ Հայաստանում թագավոր էր **Տրդատ Երրորդը**: Նա շատ լավ էր կառավարում երկիրը և երկրում խաղաղություն էր տիրում:

***Գրիգորն*** աշխատում էր բանակում և օգնում էր թագավորին: Նա քրիստոնյա էր, իսկ այդ ժամանակ Հայաստանում քրիստոնյաներին չէին ընդունում: Հայաստանը ***հեթանոսական*** երկիր էր, այսինքն մարդիկ շատ աստվածների էին հավատում ու ***երկրպագում*** (մեծարում):

Թագավորը հեթանոսական տոնի ժամանակ հրամայում է Գրիգորին աղոթել Անահիտ աստվածուհուն: Գրիգորը հրաժարվում է: Թագավորը շատ է բարկանում ու հրամայում է պատժել Գրիգորին: Գրիգորին գցում են խոր փոսի մեջ, որն այդ ժամանակ թագավորական բանտ էր: Թագավորը մտածում էր, որ Գրիգորը այդ փոսի մեջ սովից կմահանար: Սակայն, 13 տարի շարունակ մի կին թաքուն Գրիգորի համար թարմ հաց է բերում:

Տրդատ Երրորդը շատ դաժան պատժում էր բոլոր քրիստոնյաներին: Մի օր էլ թագավորը հիվանդանում է: Ոչ մի բժիշկ ու դեղ թագավորին օգնել չեն կարողանում: Թագավորի քույրը երազ է տեսնում: Երազում մի հրեշտակ նրան հայտնում է, որ միայն Գրիգորը կարող է բուժել թագավորին: Այդ երազը զարմացնում է բոլորին, քանի որ կարծում էին, թե Գրիգորը վաղուց մահացել էր փոսում:

Գրիգորն իր աղոթքներով կարողանում է բուժել թագավորին: Երբ Տրդատ Երրորդը լավանում է, որոշում է ընդունում Հայաստանը դարձնել քրիստոնյա երկիր: Նա օգնում է Գրիգորին մարդկանց սովորեցնելու Քրիստոսի ուսմունքների մասին:

**A picture containing text, mountain, nature, highland

Description automatically generated**Այսպիսով, Հայաստանը դառնում է առաջին քրիստոնյա երկիրը: Գրիգորին կոչեցին ***Գրիգոր Լուսավորիչ***: Այն փոսը, որտեղ Տրդատ Երրորդը բանտարկել էր Գրիգորին, այժմ դարձել է սուրբ վայր: Այդ վայրում կառուցված եկեղեցին կոչվել է ***Խոր Վիրապ***:

**Հարցեր և առաջադրանքներ**

* Ո՞ր թվականին քրիստոնեությունը Հայաստանում ընդունվեց որպես պետական կրոն։
* Ո՞վ էր երկրի թագավորը:
* Ո՞վ էր Գրիգորը:
* Ի՞նչ է նշանակում հեթանոսական:
* Ինչու՞ թագավորը պատժեց Գրիգորին:
* Ինչպե՞ս թագավորը պատժեց Գրիգորին:
* Ինչպե՞ս Գրիգորը կենդանի մնաց:
* Թագավորն ինչու՞ ազատեց Գրիգորին:
* Ի՞նչ պատահեց Գրիգորի ազատ արձակվելուց հետո:
* Ինչպե՞ս կոչեցին Գրիգորին:
* Ինչպե՞ս է կոչվում խոր փոսի վայրում կառուցված եկեղեցին:

**Հանձնարարություններ**

1. **Բառագիտություն** – Բառատետրում արտագրել և սովորել հետևյալ բառերի բացատրությունները․

* *ողջ – ամբողջ, լրիվ*
* *ուղեկից- ճանապարհի ընկեր*
* *անթիվ – չափազանց շատ, անհաշվելի*

1. **Ուղղագրություն** – Աշխատանքային տետրում մեկական տողով գրել ***ողջ, աշխարհ, գիրկ, գիրք, ճանապարհ, թև*** բառերը և սովորել դրանց ուղղագրությունը
2. Գրել 9 բառ օգտագործելով «ո» տառի կիրառման կանոնները.

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

**4․ Կրկնել այբուբենի բոլոր տառերը:**

**Տնային առաջադրանքներ**

**Գրականություն**

Կարդալ **«Գիրք»** բանաստեղծությունը (էջ 10), կարողանալ սեփական բառերով վերարտադրել և պատասխանել առաջադրված հարցերին։ Ցանկության դեպքում՝ սովորել անգիր։

* Ինչի՞ մասին է բանաստեղծությունը:
* Ի՞նչը պետք է դառնա քո լավ ընկերը և ուղեկիցը. ինչո՞ւ:
* Ո՞րն էր քո առաջին գիրքը. այն ի՞նչ սովորեցրեց քեզ:

**Հայոց լեզու**

1. Աշխատանքային փաթեթի վերջում ներառած բառագիտության և ուղղագրության բաժիններում առաջադրված 4 հանձնարարությունների կատարում։
2. Սովորել նոր բառերի բացատրություններն ու ուղղագրությունը։

**Քերականություն**

1. Կրկնել այբուբենի բոլոր տառերը:
2. Դասարանում սովորեցինք **«ո»** տառի կիրառման կանոնները:

Դասանյութը աշխատանքային փաթեթում է։ Կրկնել դասանյութը և կատարել դասանյութում առաջարկված առաջադրանքները։

**Բանավոր խոսքի զարգացում**

Դասարանում սովորեցինք տարվա ամիսների անվանումները: Անգիր սովորել աշխատանքային փաթեթում ներառված ամիսների անունները:

**Մշակույթ**

Ծնողների օգնությամբ կարդալ ***«*Հայաստանում քրիստոնեության ընդունումը որպես պետական կրոն*»*** դասանյութը, կարողանալ սեփական բառերով վերարտադրել և պատասխանել առաջադրված հարցերին։